**แบบทดสอบก่อนเรียน**

**ชื่อหน่วยการเรียนรู้ : ศิลปะในตัวครู**

**----------------------------------------------------------------------------------------------------------------------------**

**คำชี้แจง :** ให้ผู้สอนสร้างคำถามด้วย Google Form แล้วมอบหมายงาน ใน Google Classroom

**----------------------------------------------------------------------------------------------------------------------------**

**ข้อสอบเป็นแบบปรนัย 4 ตัวเลือก จำนวน 10 ข้อ**

**คำชี้แจง : จงเลือกคำตอบที่ถูกต้องมากที่สุด**

**----------------------------------------------------------------------------------------------------------------------------**

1. คำว่า “จรรยาบรรณของวิชาชีพทางการศึกษา” มีความหมายตรงตามข้อใด

ก. ประมวลความประพฤติที่ผู้ประกอบวิชาชีพการงานแต่ละอย่าง กำหนดขึ้นเพื่อส่งเสริมรักษาเกียรติคุณชื่อเสียงและฐานะของสมาชิก อาจเขียนเป็นลายลักษณ์อักษาหรือไม่ก็

ข. มาตรฐานการปฏิบัติตนที่กําหนดขึ้นเป็นแบบแผนในการประพฤติตน ซึ่งผู้ประกอบวิชาชีพทางการศึกษาต้องปฏิบัติตาม เพื่อรักษาและส่งเสริมเกียรติคุณชื่อเสียง และฐานะของผู้ประกอบวิชาชีพทางการศึกษาให้เป็นที่เชื่อถือศรัทธาแก่ผู้รับบริการและสังคม อันจะนํามาซึ่งเกียรติและศักดิ์ศรีแห่งวิชาชีพ

ค. ความประพฤติที่ผู้ประกอบอาชีพต่างๆ กำหนดขึ้นเพื่อรักษาชื่อเสียงเกียรติคุณ

ง. ถูกทุกข้อ

2. การที่ครูมีวินัยในตนเองจัดอยู่ในจรรยาบรรณของวิชาชีพทางการศึกษา ตรงตามข้อใด

ก. จรรยาบรรณต่อตนเอง

ข. จรรยาบรรณต่อวิชาชีพ

ค. จรรยาบรรณต่อผู้ร่วมประกอบวิชาชีพ

ง. จรรยาบรรณต่อผู้รับบริการ

3. พฤติกรรมในข้อใดแสดงถึงการเป็นผู้มีวินัยและความรับผิดชอบต่อหน้าที่ของผู้ประกอบวิชาชีพทางการศึกษา

ก. การปฏิบัติหน้าที่ด้วยความซื่อสัตย์สุจริต

ข. การปฏิบัติตามคำสั่งของผู้บังคับบัญชาที่สั่งในหน้าที่โดยชอบด้วยกฎหมาย

ค. ประพฤติตนเป็นแบบอย่างที่ดีช่วยเหลือเกื้อกูลผู้เรียน

ง. ถูกทุกข้อ

ใช้กรณีศึกษาต่อไปนี้ตอบคำถามข้อ ๔ – 6

 ครูเฉลิมพร พงศ์ธีระวรรณ โรงเรียนสุราษฎร์พิทยา ครูผู้ได้รับรางวัลสมเด็จเจ้าฟ้ามหาจักรี
ประเทศไทย “ครูผู้สร้างคนด้วยความคิด ผู้ปั้นดินจนสะเทือนถึงดวงดาว” เป็นรางวัลมอบให้แก่ครูระดับนานาชาติ ในระดับอาเซียน ๑๐ ประเทศ ประเทศละ ๑ คน

มีคำถามยอดฮิตว่าครูเฉลิมพร คิดอย่างไรถึงได้ไปเป็นครู คำตอบคือ สมัยเป็นนักเรียนเห็นคุณครูที่โรงเรียนมีบุคลิกที่น่าเชื่อถือ เช่น หลอดไฟเสียก็ซ่อมได้ ประตูห้องน้ำเสียก็ซ่อมได้ หน้าต่างหลุดก็ซ่อมได้ ครูสามารถทำสิ่งปลูกสร้างก็ทำได้ เวลาป่วยครูก็รักษาได้ ครูเป็นผู้รู้ ที่สำคัญคือครูเป็นคนที่ช่วยให้เราเป็นผู้รู้เป็นนักปราชญ์ เรื่องที่สำคัญคือครูทำให้เราเป็นคนรอบรู้ทั้งในหนังสือและได้เรียนรู้ในทางโลก การใช้ชีวิตในสังคมต้องประพฤติตนอย่างไร จึงฝังในจิตใจว่าอาชีพครูเป็นอาชีพที่สร้างคน จึงเป็นจุดที่สร้างแรงบันดาลใจที่อยากมาเป็นครู

ครูเฉลิมพรเปิดโอกาสให้นักเรียนเกิดกระบวนการคิด อย่างเช่นให้นักเรียนเรียนรู้ด้วยการค้นหาความรู้ด้วยตนเอง โดยการสร้างแรงบันดาลใจจากการนำเทปการรับรางวัลของรุ่นพี่ ตนเองต้องหาความรู้อยู่ทุกวันโดยกล่าวเพิ่มเติมว่าไม่มีวิธีการสอนใดเป็นวิธีที่ดีที่สุดในโลก ต้องผสมผสานกันไปหลายๆ วิธี
 ครูกิตติพงษ์ อ่อนคง อาจารย์ผู้สอนวิทยาศาสตร์ โรงเรียนสุราษฎร์พิทยา กล่าวถึงครูเฉลิมพร พงศ์ธีระวรรณ ว่า “ท่านเป็นต้นแบบในการดำเนินชีวิตทุก ๆ อย่าง ท่านเป็นหัวหน้ากลุ่มสาระด้วยแต่ท่านก็ไม่เคยละทิ้งคาบสอน นัดนักเรียนมาสอนนอกเหนือเวลาราชการ นี่คือต้นแบบของผม”

 นายเกรียงไกร แก้วมีศรี ศิษย์เก่าครูเฉลิมพร ผู้อำนวยการโรงเรียนมัธยมพัชรกิตติยาภา ๓
สุราษฎร์ธานี กล่าวว่า “ที่ผมประสบความสำเร็จในปัจจุบัน คือสิ่งที่คุณครูมอบให้ หากผมเดินตามรายคุณครูได้ก็จะเป็นวิถีชีวิตที่คุณครูมีความมุ่งมั่น มีความพยายาม โดยเฉพาะเรื่องความเพียรที่ท่านมีให้กับลูกศิษย์”

4. ข้อใดคือแรงบันดาลใจที่ทำให้ครูเฉลิมพร มีความมุ่งมั่นอยากเป็นครู

 ก. วิชาชีพครูเป็นวิชาชีพที่สร้างคน

 ข. วิชาชีพครูเป็นวิชาชีพที่มั่นคง

 ค. วิชาชีพครูเป็นวิชาชีพที่ได้รับความเคารพนับถือจากสังคม

 ง. ถูกทุกข้อ

5. จากคำพูดของครูกิตติพงษ์ อ่อนคง อาจารย์ผู้สอนวิทยาศาสตร์ โรงเรียนสุราษฎร์พิทยา กล่าวถึงครูเฉลิมพร พงศ์ธีระวรรณ ว่า “ท่านเป็นต้นแบบในการดำเนินชีวิตทุก ๆ อย่าง ท่านเป็นหัวหน้ากลุ่มสาระด้วยแต่ท่านก็ไม่เคยละทิ้งคาบสอน นัดนักเรียนมาสอนนอกเหนือเวลาราชการ นี่คือต้นแบบของผม” แสดงถึงครูเฉลิมพร มีจรรยาบรรณของวิชาชีพครู ตรงกับข้อใด

ก. การประพฤติตนเป็นแบบอย่างที่ดี

ข. การมีวินัยความรับผิดชอบต่อหน้าที่ของความเป็นครู

ค. การมีความตั้งใจ เสียสละ และอุทิศตนในการปฏิบัติหน้าที่

ง. ถูกทุกข้อ

6. จากคำพูด นายเกรียงไกร แก้วมีศรี ศิษย์เก่าครูเฉลิมพร ผู้อำนวยการโรงเรียนมัธยมพัชรกิตติยาภา ๓ สุราษฎร์ธานี กล่าวว่า “ที่ผมประสบความสำเร็จในปัจจุบัน คือสิ่งที่คุณครูมอบให้ หากผมเดินตามรอยคุณครูได้ก็จะเป็นวิถีชีวิตที่คุณครูมีความมุ่งมั่น มีความพยายาม โดยเฉพาะเรื่องความเพียรที่ท่านมีให้กับลูกศิษย์” แสดงถึงครูเฉลิมพร เป็นแบบอย่างที่ดีในเรื่องใด

ก. ความเพียรพยายาม

ข. ความตั้งใจ เสียสละ

ค. ความรัก เมตตาต่อศิษย์

ง. ความรักศรัทธาต่อวิชาชีพครู

7. การแสดงออกของครู ด้านความมีวินัยต่อตนเองและการมีความรับผิดชอบของครู ส่งผลอย่างไรต่อผู้เรียน

ก. เป็นที่ยอมรับในความรู้ความสามารถ

ข. ทำให้บรรลุตามเป้าหมายในการจัดการเรียนการสอน

ค. ทำให้ผู้เรียนเลื่อมใสศรัทธา และถือเป็นแบบอย่าง

ง. ช่วยให้ผู้เรียนสามารถเรียนรู้ได้ด้วยตนเอง

8. ข้อใดคือจรรยาบรรณของวิชาชีพทางการศึกษา ด้านจรรยาบรรณต่อตนเอง

ก. ต้องรัก ศรัทธา ซื่อสัตย์สุจริต รับผิดชอบต่อวิชาชีพ และเป็นสมาชิกที่ดีขององค์กรวิชาชีพ

ข. ต้องรัก เมตตา เอาใจใส่ ช่วยเหลือ ส่งเสริม ให้กำลังใจแก่ศิษย์และผู้รับบริการ ตามบทบาทหน้าที่โดยเสมอหน้า

ค. พึงช่วยเหลือเกื้อกูลซึ่งกันและกันอย่างสร้างสรรค์ โดยยึดมั่นในระบบคุณธรรม สร้างความสามัคคีในหมู่คณะ

ง. ต้องมีวินัยในตนเอง พัฒนาตนเองด้านวิชาชีพ บุคลิกภาพและวิสัยทัศน์ ให้ทันต่อการพัฒนาทางวิทยาการ เศรษฐกิจ สังคม และการเมืองอยู่เสมอ

9. จรรยาบรรณในข้อใดไม่ใช่จรรยาบรรณของวิชาชีพทางการศึกษา

ก. จรรยาบรรณต่อสถานศึกษา

ข. จรรยาบรรณต่อผู้รับบริการ

ค. จรรยาบรรณต่อสังคม

ง. จรรยาบรรณต่อผู้ร่วมประกอบอาชีพ

10. ข้อใดคือลักษณะของความเป็นผู้วินัยต่อตนเองของครู

 ก. ให้การต้อนรับ อำนวยความสะดวก ให้ความเป็นธรรม ไม่กลั่นแกล้ง ดูหมิ่น เหยียดหยามประชาชน

 ข. ประพฤติตนเป็นแบบอย่างที่ดี รักษาชื่อเสียง ไม่กระทำการใด ๆ ให้เสื่อมเสียชื่อเสียง

 ค. การปฏิบัติตามคำสั่งของผู้บังคับบัญชาที่สั่งในหน้าที่โดยชอบด้วยกฎหมาย

 ง. การปฏิบัติหน้าที่ด้วยความซื่อสัตย์สุจริต

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*